Diari Oficial de la Generalitat Valenciana


Sumari del DOGV 6866, del 20-09-2012 (2012/8602)

ORDE 9/2012, de 17 de setembre, de la Conselleria de Governació, per la qual es modifica la composició del Consell de Festes Tradicionals de la Comunitat Valenciana.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/09/17/9/dof/vci/html**

### Dades del document

Número de DOGV
:   6866

Data del DOGV
:   20-09-2012

Secció del DOGV
:   I. DISPOSICIONS GENERALS

Número del document
:   2012/8602


Data del document
:   17-09-2012

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * reglament intern
    * legislació
    * costums i tradicions
    * espectacles
    * organització administrativa

ORDE 9/2012, de 17 de setembre, de la Conselleria de Governació, per la qual es modifica la composició del Consell de Festes Tradicionals de la Comunitat Valenciana. [2012/8602]  
Preàmbul  
  
L'Orde 12/2011, de 16 de desembre de 2011, de la Conselleria de Governació, regula el Consell de Festes Tradicionals de la Comunitat Valenciana. Esta norma es basava en l'article 7 del Decret 28/2011, de 18 de març, pel qual es va aprovar el Reglament pel qual es regulen les condicions i tipologia de les seus festeres tradicionals ubicades en els municipis de la Comunitat Valenciana.   
Esta orde establix el funcionament, les funcions i la composició de l'òrgan esmentat, amb dos premisses fonamentals: una representació tan ampla com es puga de les principals celebracions festives de la Comunitat Valenciana i la cerca de l'equilibri entre festa i dret al descans dels veïns.   
L'article 2 de l'orde establix l'organigrama dels membres del Consell de Festes Tradicionals, uns representants que comprenen les festivitats en principi més importants de les tres províncies valencianes.   
No obstant això, esta designació inicial no exclou l'entrada de nous representants d'aquelles festes amb una tradició, arrelament, història i reconeixement oficial que permeten considerar que han d'estar presents en este òrgan consultiu i assessor de la Generalitat per dret propi.  
De la mateixa manera, l'ampliació del Consell de Festes Tradicionals també resulta aplicable a les associacions de veïns com a entitats interessades en la defensa del dret al descans i benestar dels ciutadans.  
  
Per tot això, i d'acord amb el que disposa l'article 7 del Decret 28/2011, de 18 de març, en relació amb l'article 8.1.g del Decret 114/2011, de 2 de setembre, pel qual s'aprova el Reglament Orgànic i Funcional de la Conselleria de Governació, una vegada oïda la Comissió d'Espectacles Públics i Activitats Recreatives, en la reunió del dia 24 de maig de 2012,  
  
ORDENE  
  
Article únic. Composició del Consell de Festes Tradicionals de la Comunitat Valenciana  
Formaran part com a vocals del Consell de Festes Tradicionals de la Comunitat Valenciana, a més dels representants de les entitats i festes indicades en l'article 2 de l'Orde 12/2011, de 16 de desembre, els representants següents:  
- Representant de la Junta de Germandats de la Setmana Santa de l'Arxidiòcesi o diòcesis ubicades en territori de la Comunitat Valenciana, designat per la conselleria competent.  
- Representant de la Germandat del Santíssim Crist del Calvari de la Vila de l'Alcora.  
- Dos representants de les associacions de veïns de la Comunitat Valenciana designats per la conselleria competent.  
- Representant de la conselleria competent en matèria d'espectacles amb el rang mínim de subdirector.  
  
DISPOSICIÓ ADDICIONAL  
  
Única. Regla de no-gasto  
La implementació i desplegament posterior d'esta orde no podrà tindre cap incidència en la dotació de tots i cada un dels capítols de gasto assignats a les conselleries i, en tot cas, haurà de ser atés amb els mitjans personals i materials de les conselleries competents per raó de la matèria.  
  
DISPOSICIÓ DEROGATÒRIA  
  
Única. Derogació normativa  
Queden derogades les disposicions del mateix rang o d'un rang inferior que s'oposen al que disposa esta orde.  
 DISPOSICIÓ FINAL  
  
Primera. Entrada en vigor  
Esta orde entrarà en vigor l'endemà del dia que es publique en el Diari Oficial de la Comunitat Valenciana.   
  
València, 17 de setembre de 2012  
  
El conseller de Governació,  
SERAFÍN CASTELLANO GÓMEZ


Còpia Permalink ELI